
Nr.337, datë 29.5.2003

Për shfuqizimin e vendimit nr.222, datë 15.5.1995 të Këshillit të Ministrave “Për sistemimin e informacionit dhe të dokumentacionit shkencor dhe teknik” dhe për mbylljen e qenDrës së informacionit dhe të dokumentacionit shkencor dhe teknik

Në mbështetje të nenit 100 të Kushtetutës, të nenit 13 të ligjit nr.7893, datë 22.12.1994 “Për shkencën dhe zhvillimin teknologjik” dhe të neneve 121 e 124 të Kodit të Procedurave Administrative, me propozimin e Ministrit të Arsimit dhe të Shkencës, Këshilli i Ministrave

V E N D O S i:

1. Shfuqizimin e vendimit nr.222, datë 15.5.1995 të Këshillit të Ministrave.
2. Mbylljen e Qendrës së Informacionit dhe të Dokumentacionit Shkencor dhe Teknik.
3. Mjediset, fondi i dokumentacionit dhe buxheti i mbetur i vitit 2003 i Qendrës së Informacionit dhe Dokumentacionit Shkencor dhe Teknik të administrohen nga Ministria e Arsimit dhe e Shkencës.
4. Për punonjësit që janë në marrëdhënie pune me këtë qendër të zbatohen dispozitat e Kodit të Punës.
5. Ngarkohen Ministria e Arsimit dhe e Shkencës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

